
บทคัดย่อ
		การศึกษาในครั้งนี้มีวัตถุประสงค์ ดังนี้ 1.) เพื่อสร้างแบบฝึกทักษะกระบวนการคิดทางคณิตศาสตร์ เรื่อง เศษส่วนและการบวก การลบ การคูณ การหารเศษส่วน  ชั้นประถมศึกษาปีที่ 6 มีประสิทธิภาพตามเกณฑ์ 75/75 2.) เพื่อเปรียบเทียบผลสัมฤทธิ์ทางการเรียนคณิตศาสตร์ เรื่อง เศษส่วนและการบวก การลบ การคูณ การหารเศษส่วน  ชั้นประถมศึกษาปีที่ 6 โดยใช้แบบฝึกทักษะพัฒนากระบวน   การคิดทางคณิตศาสตร์ และ 3.) เพื่อศึกษาความพึงพอใจของนักเรียนชั้นประถมศึกษาปีที่ 6 ที่มีต่อการเรียน โดยใช้แบบฝึกพัฒนากระบวนการคิดทางคณิตศาสตร์ โดยมีกลุ่มตัวอย่าง คือ นักเรียนชั้นประถมศึกษาปีที่ 6 กลุ่มตัวอย่าง ที่ใช้ในการรายงานในครั้งนี้คือนักเรียนชั้นประถมศึกษาปีที่ 6/4โรงเรียนเทศบาล                บ้านศรีมหาราชา ในปีการศึกษา 2556 จำนวน 45 คน เป็นการเลือกการสุ่มแบบกลุ่ม (Cluster Random Sampling)  เครื่องมือที่ใช้ในการศึกษา ได้แก่  1) แบบฝึกทักษะกระบวนการคิดทางคณิตศาสตร์ เรื่อง เศษส่วนและการบวก การลบ การคูณ การหารเศษส่วน ชั้นประถมศึกษาปีที่ 6 จำนวน 4 เรื่อง                      2)แบบทดสอบวัดผลสัมฤทธิ์ทางการเรียน และ 3) แบบสอบถามความพึงพอใจของนักเรียนใช้ระยะเวลาในการทดลอง เป็นเวลา 25  ชั่วโมง วิเคราะห์ข้อมูลโดย การหาค่าเฉลี่ย  ค่าร้อยละ ส่วนเบี่ยงเบนมาตรฐาน      ค่าประสิทธิภาพ (E1/E2) และสถิติ t-test แบบ  ไม่อิสระจากกัน (Dependent Samples) 

ผลการศึกษาพบว่า
1. ประสิทธิภาพของแบบฝึกทักษะกระบวนการคิดทางคณิตศาสตร์ เรื่อง เศษส่วนและการบวก   การลบ การคูณ การหารเศษส่วน ชั้นประถมศึกษาปีที่ 6  มีค่าเท่ากับ 78.45/79.3 ซึ่งสูงกว่าเกณฑ์ที่กำหนด
      	 2. ผลสัมฤทธิ์ทางการเรียนหลังเรียน ของนักเรียนชั้นประถมศึกษาปีที่ 6  ที่ได้เรียนรู้โดยใช้แบบฝึกทักษะกระบวนการคิดทางคณิตศาสตร์ เรื่อง เศษส่วนและการบวก การลบ การคูณ การหารเศษส่วน          ชั้นประถมศึกษาปีที่ 6   สูงกว่าก่อนเรียนอย่างมีนัยสำคัญทางสถิติที่ระดับ 0.01
       	3. ความพึงพอใจของนักเรียนที่มีต่อการเรียนรู้โดยใช้แบบฝึกทักษะกระบวนการคิดทางคณิตศาสตร์ เรื่อง เศษส่วนและการบวก การลบ การคูณ การหารเศษส่วน  ชั้นประถมศึกษาปีที่ 6 ในภาพรวมอยู่ในระดับพึงพอใจมาก


